ועדת העלייה, הקליטה והתפוצות, כנסת 20, פרוטוקול מספר 294, 2018-03-11 11:00

אברהם נגוסה: רק, ברשותך, לפני שממשיכים בעדכונים, בגלל שיש פרוטוקול של הכנסת, של הוועדה, אז אני אפתח את זה, למען הסדר של הפרוטוקול.

אברהם נגוסה: קודם כל תודה, אדוני ראש העיר, הרב נסים מלכה, והצוות של העירייה שקיבלתם אותנו.

אברהם נגוסה: יחד איתי חבר הכנסת מוטי יוגב, חבר ועדה, וגם ציפי גלעדי, ראש תחום פרלמנטרי בוועדה, היא מחליפה את מנהלת הוועדה בדיון הזה.

אברהם נגוסה: באמת יש משהו מיוחד אצלה, כי היא במקור מקרית שמונה, היא נולדה פה וגדלה פה, לאחר מכן עברה לירושלים.

אברהם נגוסה: אז זו סגירת מעגל.

אברהם נגוסה: נמצאים גם יועצים פרלמנטריים, גבי וורקו ויוהנס אסנקה ונמצאים פה גם משרדי הממשלה, משרד הקליטה, משרד החינוך.

אברהם נגוסה: אני אתן לכם להציג, אני רק אסקור את המשרדים.

אברהם נגוסה: הסוכנות היהודית בדרך.

אברהם נגוסה: משרד הרווחה?

שלומית פחימה: אני שלומית, מנהלת הרווחה ביישוב.

שלומית פחימה: אני מתנצלת בשם גדי פולק, מנהל המחוז, ואני אייצג גם את המשרד.

אברהם נגוסה: בסדר גמור, את נציגה של המשרד.

שלומית פחימה: כן.

אברהם נגוסה: טוב שהגעת.

אברהם נגוסה: כמובן רשמת הפרוטוקול של הכנסת, עאידה טוויל.

אברהם נגוסה: אני מאוד שמח שהגענו לפה.

אברהם נגוסה: כמובן קליטת העלייה ושילובם לתוך החברה הישראלית, זה מה שהוועדה באמת מקדמת ורוצה לשמוע ממך, אדוני ראש העיר, וגם מהצוות פה, איך קליטת העלייה פה בקרית שמונה, השתלבותם, בהמשך לדיון בנוכחותך שקיימנו בכנסת.

אברהם נגוסה: הבטחנו שאנחנו נגיע לקרית שמונה, נבקר, והנה אנחנו מקיימים את ההבטחה שלנו ואנחנו נשמח לשמוע ממך ומהצוות ולאחר מכן גם נצא לסיור.

אברהם נגוסה: תודה.

אברהם נגוסה: עכשיו רשות הדיבור לכבוד ראש העיר.

נסים מלכה: אז כמו שאמרתי לפני כן, אני מקדם בברכה את חברי הוועדה.

נסים מלכה: אנחנו מאוד מאוד מעוניינים בקליטת עולים.

נסים מלכה: הרבה זמן כבר אין קליטה בקרית שמונה, להוציא את העלייה הגדולה שהייתה בשנות ה-90, שהייתה כאן עלייה גדולה מאוד, של כמעט 4,500 תושבים עולים שהגיעו לעיר.

נסים מלכה: מאז יש רק בטיפין טיפין, כל פעם בודדים, אבל אין מסה של עלייה.

נסים מלכה: אנחנו מאוד רוצים ולכן גם אהובה נשלחה ל - - -

אהובה סירוגין: לסיביר.

נסים מלכה: היא הייתה שם מטעם המשרד, שלחנו אותה עם עובדת נוספת, הן נסעו לשם.

נסים מלכה: הנושא של העלייה לא מתקדם, הייתה לנו ישיבה עם מנכ"ל משרד הקליטה לפני פחות מחודש, שביקשנו את הפגישה כאן אצלי כדי להתריע ולומר למה מדלגים על קרית שמונה, כלומר לא רואים בקרית שמונה כעדיפות, כעיר שיכולה לקלוט עלייה.

נסים מלכה: כמובן היה שם שיח לא נעים, כי באנו בביקורת קשה מאוד על המשרד שהוא בעצם מכוון לערים מסוימות ויש ערים שבכלל לא בכיוון, לא מגיעים אלינו, אנחנו לא יודעים בכלל על כנסים שמתקיימים, שהמשרד מקיים בחוץ לארץ, כנסים כדי לעודד ולהיפגש עם עולים.

נסים מלכה: המנכ"ל הבין את העניין ואמר שהוא לוקח את זה עליו, 'אני לוקח את זה עליי, מרגע זה לא הפקידות תעדכן אתכם, אלא אני לוקח את קרית שמונה ואני מטפל באופן אישי בקרית שמונה ובשבילי זו העיר שאני רוצה לגרום לכך שתגיע עלייה מכמה מקומות בעולם'.

נסים מלכה: אני אמרתי שאני מוכן, גם אני וגם ד"ר בוריס וגם אהובה, מוכנים לנסוע לכל מקום שאנחנו חושבים שאפשר להגיע לשם ולשכנע ולהסביר ולהציג את קרית שמונה, להציג את מה שעושים בעיר, מוכנים להגיע לשם כדי להראות את זה.

נסים מלכה: העלייה.

נסים מלכה: כשקלטנו את בני מנשה, בקליטה של בני מנשה, כשהדבר בא אליי, לשולחני, ואהובה באה אליי ודיברה איתי, היא אמרה שהרב דיבר איתה, אמרתי שכדי לקלוט את העלייה של בני מנשה, קודם כל תן לי לדבר עם ראשי הרשויות שקולטים בני מנשה.

נסים מלכה: התקשרתי לחבר טוב שלי בקרית ארבע, דיברתי איתו והוא הסביר לי את הקושי שבקליטה של העלייה של בני מנשה ואם אנחנו לא ניערך נכון יקרה לנו מה שקורה בקרית ארבע.

נסים מלכה: זה מה שעשינו, גייסנו לצורך העניין את ישיבת ההסדר בקרית שמונה ואמרנו שאם רק ישיבת ההסדר יתגייסו לזה ויירתמו לאמץ משפחות, רק כך נוכל להצליח בנחיתה הראשונה שלהם.

נסים מלכה: כמובן שדאגנו גם שתהיה פעילות רצופה, שכל הזמן תהיה פעילות ולא יתבטלו, הרי בטלה מביאה לשעמום ושעמום מביא לדברים אחרים שאני לא רוצה להזכיר אותם.

נסים מלכה: בסופו של דבר זה הצליח מאוד בגלל הפעילות, אתם תראו את זה היום בסיור, כשתגיעו ל'תקוותנו', איזה פעילות נעשית עד היום הזה.

נסים מלכה: בנוסף היה חשוב מאוד לגייס את כל המעסיקים בעיר כדי שיתגייסו לקליטת העובדים, שלכולם יהיה מקום תעסוקה.

נסים מלכה: שוב, תהיה תעסוקה, תהיה פרנסה, הרי זה יכול לעזור.

נסים מלכה: אז עבדנו בכמה מישורים.

נסים מלכה: קודם כל גייסנו את משרד השיכון ואת עמידר, שיעמידו להם דירות, את כל המעסיקים, כולם התגייסו לטובת העניין, אפילו אחד המעסיקים אמר 'אני רוצה לשלוח אותם לקורס ללמוד CNC', שלחנו 12 חבר'ה לקורס, ליווינו אותם בזמן הקורס, הם הצליחו מאוד.

נסים מלכה: היום הם עובדים ולא רק שעובדים, אלא אפילו המעסיק לא מוכן לוותר עליהם, הם כל כך מסורים ועובדים טוב שהוא לא מוכן לוותר עליהם.

נסים מלכה: במפגש האחרון שאלתי 'מי כאן לא עובד?' אף אחד לא הצביע.

נסים מלכה: שאלתי 'למישהו חסר עבודה?

נסים מלכה: ' אף אחד לא הצביע.

נסים מלכה: זו הצלחה.

נסים מלכה: שם זה בסיס טוב.

נסים מלכה: הבסיס הוא בסיס מעולה שאפשר לקלוט עוד קבוצה נוספת מבני מנשה, כי יש בסיס שיכול לקלוט אותם, יש מי שיכול לקבל אותם, לעזור להם ולהיות התומכים שלהם ולאמץ אותם כדי שיוכלו להשתלב בתוך הקהילה בעיר.

נסים מלכה: זה באופן כללי מה שקורה היום, מה שיש ומה הציפיות שלנו ומה אנחנו רוצים שיהיה בעתיד.

נסים מלכה: אני בקשר עם גם קרן הידידות, זימנתי לכאן את המנכ"ל של קרן הידידות, הוא היה פה ודיברנו איתו שאנחנו רוצים להיות מגויסים לכל מה שקשור לקליטת עלייה מדרום אמריקה ומצרפת.

נסים מלכה: אמרתי שאני מוכן לעזור בזה גם.

נסים מלכה: היות שהייתי בשליחות בדרום אמריקה אני מכיר את המנטליות בדרום אמריקה ואני יכול לעזור כדי להביא עולים לקרית שמונה.

נסים מלכה: אז מבחינת מוכנות אנחנו מוכנים, אפילו העמדנו לטובת העניין שתי דירות לקליטה, שהן ריקות, בשביל לקלוט את הראשונים שמגיעים כדי שיהיה להם בשלב הראשון להיות באיזה דירה, עד שיקבלו את הדיור הציבורי.

אברהם נגוסה: כמה בני מנשה וכמה לא בני מנשה עולים נקלטו?

אהובה סירוגין: בני מנשה, אנחנו קלטנו 25 משפחות, זה 125 איש, אבל עוד הגיעו עוד ארבע-חמש משפחות בנוסף, ממעלות וערים אחרות, מכיוון שהם הזמינו.

אהובה סירוגין: אז ארבע משפחות, חמישה אנשים, אז זה יוצא בערך 140 איש.

אהובה סירוגין: ועוד נולדו תוך כדי 30.

נסים מלכה: בתוך הבוגרים שלהם יש לנו שניים קצינים.

אהובה סירוגין: כן, שניים בצבא ובחורה אחת התקבלה ללמוד - - -

נסים מלכה: הבחורה התקבלה לבית ספר לרפואה.

נסים מלכה: יש פה איזה תהליך שנעשה, תהליך נכון.

אהובה סירוגין: לקחנו אותם למכללת תל חי, לקחנו אותם לאוניברסיטה בצפת.

אהובה סירוגין: הבחורה הזאת לקחה אותם באוטו, אנשים תרמו ובהתנדבות נתנו את המכוניות שלהם ולקחנו אותם לכל המשרדים שאפשר ללמוד וגם למרכז הצעירים שיש אצלנו, בארתור פוקס, שנתן להם ייעוץ, מי שרוצה ללמוד, מי שרוצה לעבוד.

אהובה סירוגין: עשינו יריד תעסוקתי בלשכת התעסוקה שהגיעו לשם כל המעבידים ואישית כל אחד נלקח לצורך עזרה למקום עבודה וכולם עובדים.

אהובה סירוגין: הפעילות שלהם, מעבירים אותם במרכז 'תקוותנו', הם באים לשם אפילו בימי שישי ושבת לסעודה, ברגל כמובן, אתם תראו שם את בית הכנסת.

אהובה סירוגין: לילדים יש מענים, הם באים למעון.

אהובה סירוגין: לא מזמן התקשרה לכאן בחורה שיש לה ילדים, ארבעה בני מנשה במעון והיא מזמינה אותי למעשים טובים.

אהובה סירוגין: אז כל אחד מהתושבים משתדל לקחת חלק מכיוון שבקרית שמונה מזמן לא היו עולים חדשים וכולם רוצים שעולים יגיעו.

אהובה סירוגין: רובם גרים בשכונת אילת, כך שזה נוח לכולם, אחד תומך בשני.

אהובה סירוגין: בעצם הם לא באו אישית עם טענות, כל פעם שאנחנו באים לבדוק הם אומרים תודה רבה לראש העיר.

אהובה סירוגין: הפעם הראשונה, ראש העיר הגיע ואמר 'אני לא רוצה לשמוע תודה רבה, אני רוצה שאחד ירים את היד שהוא לא עובד, שהוא צריך עזרה', אף אחד לא הרים יד.

אהובה סירוגין: זה חלוקת תרומות.

אהובה סירוגין: גם קיבוצים נותנים לנו עזרה בכסף ותומכים.

אהובה סירוגין: פעם אחת נתנו שוברים שחילקו אנשים 100 שקל - - -

נסים מלכה: הם יותר נותנים לעובדים שלהם, עובדים שעובדים אצלם במפעלים, אז הם גם מעבירים להם תלושים.

אהובה סירוגין: כן.

אהובה סירוגין: עושים כזה טקס חגיגי, משהו כזה.

אהובה סירוגין: בקיצור כל אחד, מי שרוצה לעזור להם, יש מקום איפה לעזור וכיצד לעזור ובעצם ככה לא היו, בעינינו, לא היו בעיות בעיר.

אהובה סירוגין: אני לא שמעתי.

אהובה סירוגין: אפילו זה עולים חדשים לשעבר, דוברי רוסית, נמצאים שם באילת והם אומרים שכשכנים הם בסדר ורואים שהם חזקים, כי אם קורה משהו למישהו, בשפה שלהם, הם - - -

נסים מלכה: שיבינו מה שאת אומרת.

נסים מלכה: בשכונה, זה נקרא רחוב אילת, יש שם גם עולים מברית המועצות שגרים שם, אז גם גרים שם עכשיו בני מנשה והם מסתדרים ביניהם.

אהובה סירוגין: כן, הם מסתדרים, אין תלונות, הכול טוב ובסדר, אף אחד לא נגד שיבואו עוד.

אהובה סירוגין: בקיצור, ילדים מאוד חמודים.

מרדכי יוגב: האנשים של ברית המועצות הם כבר ותיקים, מתי פעם אחרונה עלו?

אהובה סירוגין: כן.

אהובה סירוגין: יש אלה שעולים, אז עכשיו זה מה שראש העיר, אנחנו עומדים בנושא - - -

נסים מלכה: יש עולים ב-2017.

אהובה סירוגין: יש בודדים, אבל אנחנו רוצים, אנחנו עיר שיכולה לקבל המון עולים, יש לנו בתי ספר, גני ילדים, יש לנו מקומות עבודה, יש מסביבנו קיבוצים שגם בהם יש מקומות עבודה, יש מפעלים שזה הרבה עבודה בריתוך ומסגרות, כל מיני, יש תפירה.

אהובה סירוגין: אנחנו לא ירושלים, אנחנו לא תל אביב, אבל בצפת מקבלים עולים, בקצרין מקבלים עולים ואנחנו עיר יותר גדולה מהם.

אהובה סירוגין: למרות שהיינו בשליחות בסוכנות היהודית ורשמנו שם רשימות, לצערי הרב, האנשים האלה שרשמנו רוצים לעלות לארץ, אבל אין להם זכות.

אהובה סירוגין: אני לא אגיד שזה היה נסיעה סתמית, אנחנו למדנו משהו.

אהובה סירוגין: לא מזמן היה פה מנכ"ל משרד הקליטה, הוא הציע לנו פרויקט חדש, תעסוקתי, עכשיו לפרויקט הזה, ירדן ארליך הוא האחראי, הוא צריך לעשות הסכמים, נשאר לו רק לעשות הסכמים עם העובדים ולכנס פה את ועדת העלייה והקליטה המקומית בנוכחות של עובדי העירייה.

אהובה סירוגין: גם מינה, גם אולגה, גם לילה תמיד עוזרים לנו והם גם עובדים מול בני המנשה והפרויקטור, ולא רק הפרויקטור, כל בני מנשה באים ומוצאים שפה משותפת.

אהובה סירוגין: העובדה שכל מי שרצה לקבל מידע וזה כל כך הרבה פרוצדורה שצריך לכתוב ולרשום ולפנות, היא מטופלת, ורובם על ידי הפרויקטורית שהייתה וגם על ידי העובדים המקומיים בקליטה.

אהובה סירוגין: אז בעצם לא יודעת איך, אני חושבת שאנחנו הצלחנו לקבל את העלייה ואני אישית, מה שלא יגידו, מה זה משנה מה יגידו?

אהובה סירוגין: אתה יודע, יכולים 100 אנשים להגיד שאני מכוערת, אבל כשאני רואה במראה שאני סימפטית זה לא משנה מה יגידו אחרים.

אהובה סירוגין: אותו דבר, אני יודעת שיש לי הרגשה, אומרים לי שלום, הילדים שמחים, אף אחד לא חולה, מרים התקבלה לאוניברסיטה, מתקשרת אליי אומרת לי 'תודה', שירה, שעובדת עם ילדים, מתקשרת 'תודה', אני פוגשת את הגברים רימוני פלסט, הם יודעים את השם שלי.

אהובה סירוגין: אז אני אומרת תגידו מה שאתם רוצים, להם יש - - -

אברהם נגוסה: תודה.

נסים מלכה: ד"ר בוריס, אתה רוצה להוסיף משהו?

אברהם נגוסה: אתה רוצה להוסיף או שנעבור למשרדים?

בוריס סידלובסקי: אני הגעתי לכאן ב-93', אני יודע שהגיעו העולים החדשים הראשונים לכאן ב-89' וקיבלו אותם בחום וגם כל העליות אחרי 89', את כולם קיבלו בחום בעיר קרית שמונה.

בוריס סידלובסקי: אני חושב שכשהיה חבר המועצה הראשון במדינת ישראל, היה פרופ' נודלמן, הוא היה חבר מועצה של קרית שמונה.

בוריס סידלובסקי: עד 2009 הוא היה בכנסת והיום הוא מסתובב באוסטרליה.

בוריס סידלובסקי: כל פעם היו חברי המועצה כאן, שניים נכנסו כאן, אז אני חושב שהקליטה כאן בקרית שמונה של עולים משנת 1989 היא די מוצלחת.

בוריס סידלובסקי: היום כולם עובדים ויש את אלה שכבר הגיעו לרמות של מנהלי מחלקות וגם יש עסקים פרטיים מאוד מוצלחים, יש חנויות כאן של העולים הוותיקים, או הישראלים החדשים, מה שנוח להגיד.

בוריס סידלובסקי: אז אני חושב שהעיר קרית שמונה קיבלה את העלייה בחום ובאהבה ובעזרה גדולה ובגלל זה אנחנו לא שומעים כאן איזה שהן טענות, למרות שיש אוכלוסייה גם מבוגרת של עולים כאן בקרית שמונה, אבל גם הם מקבלים בכל הדרכים האפשריות את העזרה.

נסים מלכה: אחד המבחנים הוא שיש אחוז קטן מאוד מאוד מאוד של הגירה שלילית מקרב העולים, זה כמעט שלא.

נסים מלכה: זה מעיד שטוב להם להיות פה.

אברהם נגוסה: ואין בעיה של תעסוקה.

נסים מלכה: אין בעיה של תעסוקה.

נסים מלכה: אין לנו בעיה של תעסוקה, גם אין לנו בעיה של מקצועות איכותיים, כמו מהנדסים, אין בעיה, חסר לנו עובדים כאלה.

אהובה סירוגין: אפילו רופאים עכשיו חסר.

אהובה סירוגין: אפשר לאסוף את כולם, אנשי משרד הבריאות, משרד הכלכלה, המשרד לאיכות הסביבה ולשבץ את כל מי שהגיעו, זה אפשרי, רק שיגיעו.

אברהם נגוסה: תודה.

אברהם נגוסה: חבר הכנסת מוטי יוגב, אתה רוצה לדבר בשלב הזה או שנשמע עוד משרדים?

מרדכי יוגב: לא, נקשיב לאנשים, אחרי זה.

אברהם נגוסה: אז אנחנו נשמע את משרד העלייה והקליטה, בבקשה.

אינה ויניצקי: אני יכולה רק להצטרף למה שנאמר פה.

אינה ויניצקי: אני תושבת קרית שמונה, אז לי מאוד קל לדבר על זה.

אברהם נגוסה: אולי תציגי את שמך ואת תפקידך לפרוטוקול.

אינה ויניצקי: אינה ויניצקי, מנהלת מרחב גליל עליון, משרד העלייה והקליטה.

אינה ויניצקי: מה שחשוב לי לציין, רק דבר אחד, לאחר השיחה עם המנכ"ל של משרד העלייה והקליטה אנחנו סיכמנו שאנחנו נעשה שיעורי בית, ניקח את המעסיקים, נבדוק איזה מעסיקים יכולים לקלוט את העולים החדשים במספר שחשוב לנו כי אנחנו עושים תכנית פרויקט תעסוקתי שהוא בנוי מראש.

אינה ויניצקי: הסוכנות היהודית גם חתומה על כרטיס הפרויקט וגם הרשות המקומית, גם משרד הקליטה וגם המעסיקים, או משרד הכלכלה, או משרד אחר, והסוכנות היהודית, לצורך העניין, מגייסת את העולים לפי המקצועות שאנחנו צריכים בעיר.

אינה ויניצקי: זה יעזור לנו גם בגיוס העולים, אנחנו נקלוט אותם והם יסיימו אולפן א', טרמינולוגיה, במפעל הם יקבלו את ההכשרה, אנחנו נשלם תוך כדי את דמי הקיום ואם צריך נסיעות אז גם נסיעות, גם מענק 2000, ככה זה נקרא, למי שנכנס לפרויקט תעסוקתי.

אינה ויניצקי: העולה שהוא יושב שם בסיביר או באוקראינה או בכל מקום אחר, הוא יודע מראש שאחרי השלבים האלה יש לו מקום עבודה מובטח, וגם יש פה דיור.

אינה ויניצקי: העיר קרית שמונה נותנת דיור למקצוע נדרש, אז יש לנו גם אפשרות לא רק למקרים סוציאליים לתת דיור ציבורי, גם לעולים בעלי מקצועות נדרשים, הם זכאים לקבל דיור ציבורי.

אינה ויניצקי: אני לא יודעת כמה זה משתלם, אבל כל משפחה בודקת בסופו של דבר את הנוחות שלה.

אינה ויניצקי: אז אנחנו בשלבי התארגנות עכשיו.

אינה ויניצקי: זה היה לפני שבועיים, אנחנו צריכים לשבת עם המעסיקים, לסגור את העניין, להזמין לפה את אנשי הסוכנות ואגף התעסוקה שלנו ופשוט להתחיל לכתוב פרויקט ולצאת לדרך.

אברהם נגוסה: הבנתי.

אברהם נגוסה: ב-2017 עלו 29,000 עולים למדינת ישראל.

אברהם נגוסה: אנחנו שומעים פה שהעירייה אומרת 'תשלחו לנו, אנחנו רוצים עולים', אני לא שומע אתגרים, יש תעסוקה, אפשר לחבק את העולים.

אברהם נגוסה: משרד הקליטה לא יכול לשלוח כמה עולים לפה?

אינה ויניצקי: משרד הקליטה לא שולח עולים.

אינה ויניצקי: עולה זכאי וזכותו לבחור איפה הוא יגור.

אברהם נגוסה: אז בהסברה שאתם עושים, לפני העלייה, גם אחרי העלייה, אבל בעיקר לפני העלייה, במאמצים שעושים בהסברה, האם לא מסבירים שקרית שמונה זה מקום שיש בו תעסוקה, יש פה את כל האפשרויות להשתלב?

אברהם נגוסה: כמובן אם העולה מחליט, אתם לא מכריחים אותו, השאלה אם משרד הקליטה עושה את העבודה שלו כדי להסביר בדיוק איפה יש אפשרות להשתלב.

אינה ויניצקי: המנדט של משרד הקליטה זה לקלוט את העולים, הסוכנות היהודית היא שמשווקת.

אינה ויניצקי: מה שכן, הנציגים של משרד הקליטה שמתלווים לסמינרים - - -

נסים מלכה: הבעיה זה הסוכנות.

אהובה סירוגין: הסוכנות וקרן הידידות.

נסים מלכה: הסוכנות, שהיא לא מכוונת.

אברהם נגוסה: אני אגיד לך למה אני שואל את משרד הקליטה, יש פה פרויקט שנקרא אופק, זה פרויקט משותף לסוכנות היהודית, למשרד הקליטה וגם משרדים אחרים כמו תפוצות וההסתדרות הציונית.

אברהם נגוסה: אני שואל כמשרד הקליטה, במקרה כזה משרד הקליטה הוא המשרד שמייצג את מדינת ישראל, משרד ממשלתי שעומד בראש העלייה והקליטה, ולכן אני אומר שפה אם יש ידע על מקום מסוים שיש את האפשרות לשלב אותם וכל זה, אולי לדחוף את הנושא הזה, להסביר לעולים.

אברהם נגוסה: אתם לא תחליטו במקומם, אבל לפחות שעולה יבין איפה יש אפשרות.

אינה ויניצקי: זה שיווק אגרסיבי שאנחנו צריכים לעשות, אני מסכימה איתך, אבל, עוד פעם, 24 שעות נמצאים שם שליחים של הסוכנות היהודית, אנחנו כעובדי משרד הקליטה לפעמים נוסעים לשם ולא פעם אנחנו מתלווים עם הנציגויות של הרשויות או של המעסיקים.

אינה ויניצקי: היה עכשיו יריד בחרקוב, אנחנו לא הספקנו להתארגן בעירייה, אבל יש בחודש אפריל, אני חושבת, עוד איזה שהוא יריד שאני חושבת שהעירייה תשלח נציגים ונעשה את זה.

אינה ויניצקי: בגלל זה אנחנו הולכים במקביל, גם השתתפות בירידים וגם לעשות את הפרויקטים התעסוקתיים כי את הפירות שם אפשר לקטוף יותר מהר.

אהובה סירוגין: זה פרויקט תעסוקתי שהם חייבים להתחיל לעבוד.

אהובה סירוגין: אנחנו היינו במסגרת הפרויקט, שאת אמרת, במקום, אבל זו הסוכנות היהודית המקומית ויש שם אנשים שאין להם זכות לעלות לארץ.

אהובה סירוגין: אני ועוד בחורה אחת - - -

אברהם נגוסה: לא, אנחנו מדברים על מי שיש לו זכות לעלות.

אהובה סירוגין: אבל זה צריך לדבר מול הסוכנות היהודית או קרן הידידות, שאני אישית דיברתי איתם והיום אפשר לדבר בסקייפ ובווטסאפ והם אומרים שמי שקובע זה בן אדם פה והבן אדם פה אומר לסוכנות היהודית או לקרן לידידות שמי שקובע זה האנשים שם.

אהובה סירוגין: בזה היה צריך לעשות איזה שהוא סדר.

אהובה סירוגין: אותי לא מעניין מה קובע, מי קובע, אותנו מעניין שלקרית שמונה ייתנו אור ירוק.

מרדכי יוגב: מול מי אתם עובדים בסוכנות היהודית?

אהובה סירוגין: בסוכנות היהודית זה המחלקה ובקרן לידידות זה המנהל שלהם.

מרדכי יוגב: מי?

אהובה סירוגין: בסוכנות היהודית ילנה פרגמנט ואני דיברתי עם שלמה, ובקרן הידידות פלדמן יונתן.

מרדכי יוגב: מה התפקיד של ילנה בסוכנות?

אהובה סירוגין: אני לא יודעת תפקידים בדיוק.

קריאה: מנהלת המחלקה.

אהובה סירוגין: מה הבעיה?

אהובה סירוגין: אני לא נוסעת מהכיס שלי.

אהובה סירוגין: אנחנו נסענו, הייתה פה ישיבת מועצת העיר שכולם הצביעו לתת לנו כסף שניסע.

אהובה סירוגין: אני נסעתי, אני חוזרת, אני עובדת שם, עוברת מעיר לעיר וחוזרת כמעט בלי פירות, רק - - -

נסים מלכה: חזרת קפואה.

אהובה סירוגין: כן, חזרתי קפואה.

אהובה סירוגין: אבל לנסוע עוד פעם כשאין תוצאות לנסיעה ראשונה?

אהובה סירוגין: מה אני צריכה להסביר לאנשים?

אהובה סירוגין: שאני מטיילת?

אברהם נגוסה: בואו נשמע את משרד החינוך.

אברהם נגוסה: שתפו אותנו בקליטת העלייה בקרית שמונה, האם אתם רואים אתגר במערכת החינוך?

מלכה אליאס: אין ספק שלקלוט עולים בכל מערכת, בטח ובטח במערכת החינוך, זה אתגר, אבל אני יכולה להעיד בקרית שמונה שהם עומדים בכבוד באתגר הזה.

מלכה אליאס: קודם כל אני רוצה להגיד לך שאני כתושבת חוץ, לא מתוך קרית שמונה, אני מרגישה כאילו שאני בבית.

מלכה אליאס: יש כאן חום אנושי שמאוד מאוד עוטף את כולם.

מלכה אליאס: אני יודעת מרשמים שאני שומעת ממנהלים שהאנשים, תושבי קרית שמונה, עוטפים את שבט בני המנשה.

מלכה אליאס: כל סיוע אפשרי שהם יכולים לסייע הם מסייעים להם.

מלכה אליאס: בנושא מערכת החינוך אני יודעת שבני המנשה משובצים לסקטור הממלכתי דתי ושם יש את שעות הקליטה שיש להם.

מלכה אליאס: אני מסרתי עכשיו למנהלת מחלקת החינוך, שהייתה בשבוע שעבר פגישה עם ועדת הקליטה ונתנו שעות נוספות לתגבור תלמידים בבתי הספר היסודיים.

מלכה אליאס: יש מערך מסייע.

מרדכי יוגב: כמה שעות תגבור יש?

מלכה אליאס: אני לא יכולה להגיד לך על שעות תגבור, אבל אין חוסר - - -

מרדכי יוגב: מתי נתנו?

מרדכי יוגב: עכשיו נתנו?

מלכה אליאס: לפני שבוע התקבלה - - -

נסים מלכה: זה בעקבות הפנייה שלכם, של הוועדה.

אינה ויניצקי: קודם כל יש תכנית יע"ל.

אינה ויניצקי: דרך התכנית יע"ל שמופעלת על ידי משרד החינוך ומשרד הקליטה נותנים - - -

מלכה אליאס: שאישרו עכשיו שוב שעות לתגבור תלמידים.

נסים מלכה: עכשיו הוסיפו תגבור, אבל התגבור בעקבות הישיבה של הוועדה שהייתה בכנסת.

אינה ויניצקי: גם וגם, מה שאנחנו אז דיברנו בכנסת בקשר למגשר.

מרדכי יוגב: אני שואל את עצמי, את מחוז צפון?

מלכה אליאס: כן.

מרדכי יוגב: הרי יש לכם סריקה של כל התלמידים העולים, יודעים שלבית ספר כזה נכנסו ככה, לבית ספר בכרמל ככה, לבית ספר עוזיאל, מה שיש פה, רמב"ם, לא יודע לאיפה, אז אתם יודעים את זה מספרית במחשב, למה אתם נזכרים רק כעבור שנתיים ולא עושים פעולה אקטיבית?

מרדכי יוגב: זה אחת.

מרדכי יוגב: שתיים, אם אינני טועה, ואני לא יודע אם זה קליטה או חינוך, בדרך כלל בקהילות האלה נתנו משרה לליווי בני הנוער.

מלכה אליאס: אני רוצה להגיד לך שעם כל הכבוד למשרד העלייה והקליטה בתי הספר לא מחכים לשעות התגבור כדי לסייע.

מלכה אליאס: הטיפול בפרט בבתי הספר, גם ביסודיים וגם בחטיבות הביניים, הוא טיפול בפרט שנעשה עבור תלמידים כי הם נזקקים.

מלכה אליאס: כשיש את השעות של תגבור, תכנית יע"ל וכדומה, זו תוספת לקיים.

מלכה אליאס: כלומר יש מערך מסייע מאוד מאוד משמעותי בבתי הספר.

מלכה אליאס: כל תוספת אפשרית של תכנית כזו או אחרת זה משדרג את העשייה, אבל בהחלט לא מחכים לשעות האלה כדי לטפל בילדים, זה נעשה באוטומט.

אינה ויניצקי: סליחה, אבל שנה ראשונה כל תלמיד עולה מקבל שעות תגבור.

מלכה אליאס: מעבר למה שהוא מקבל ב - - -

אינה ויניצקי: בבית ספר יסודי זה שעתיים שבועיות.

אינה ויניצקי: אבל אם יש מספר ילדים בקבוצה זה יותר שעות.

אינה ויניצקי: למה עכשיו יע"ל?

אינה ויניצקי: יע"ל עכשיו רק נכנסה ליסודי, היה לנו פל"א, אבל הילדים - - -

מלכה אליאס: הם קיבלו מענים בבתי הספר.

אינה ויניצקי: בוודאי, בית הספר נותן את המענה לפי כל תלמיד.

נסים מלכה: אנחנו העלינו בישיבה הקודמת בכנסת שזה לא מספיק שעות, לא מקבלים מספיק שעות ואז היושב ראש ביקש מהנציגה של משרד החינוך שהייתה שתעשה בדיקה למה לא מקבלים מספיק שעות.

נסים מלכה: אז עכשיו הוסיפו שעות, כנראה בעקבות הפנייה של הוועדה.

אברהם נגוסה: כן, אבל אני רוצה גם לעדכן אתכם, גם חבר הכנסת מוטי יוגב, היינו לפני שבועיים או שלושה בצפון, בסיור בצפת, היינו באולפנת מירון, שם אמרו לנו שלבני המנשה, למרות שקיבלנו החלטה בוועדה להשוות את התנאים של הקליטה לעניין שעות הלימודים, שעות במשרד החינוך, וגם תנאים אחרים, להשוות לתנאים שיוצאי אתיופיה מקבלים, אני ביררתי ובני מנשה לא מקבלים.

מלכה אליאס: את השעות שעולי אתיופיה מקבלים?

אברהם נגוסה: כן.

אברהם נגוסה: זה מה שאני עכשיו רוצה לברר אצלך, כי שם אמרו לי שהם לא מקבלים.

אברהם נגוסה: אני דיברתי עם מאיה שריר, מנהלת אגף קליטת עולים במשרד החינוך, ושאלתי איך דבר כזה יכול לקרות.

אברהם נגוסה: אתם הייתם בהחלטה וידעתם שקיבלנו החלטה ומשרד הקליטה דיווח לנו שהוא השווה את התנאים האלה, אבל משרד החינוך לא.

אברהם נגוסה: אז עכשיו אני רוצה לדעת אם בקרית שמונה, מה שאת אומרת עכשיו שהוספנו, האם זה בעקבות ההחלטה שאתם מיישמים אותה?

מלכה אליאס: יכול להיות שיש קשר לזה, אבל אני שוב חוזרת ואומרת, בתי הספר מבחינת מחויבות של מנהל לקלוט את העולים ולתת להם את המענים המתאימים, מעבר לזה יש את שעות ה - - - אני משערת שאם עכשיו התווספה תכנית יע"ל לצורך העניין הזה אולי הסיפור של שדרוג השעות האלה הוא בהשוואה לעולי אתיופיה.

מלכה אליאס: אני לא יכולה להגיד לך בוודאות, אבל אני שוב חוזרת ואומרת לך שמבחינת מחויבות אנשי החינוך ביישוב, זה לתת את המענים המתאימים ביותר.

מרדכי יוגב: אבל אם את לא תגידי לנו בוודאות מי יגיד לנו?

מלכה אליאס: אני יכולה לבדוק ולהגיד לך, כי מי שאחראי על - - -

מרדכי יוגב: אבל באנו לכאן כדי שתיתני לנו נתונים, לא בשביל שתספרי לנו סיפורים.

מרדכי יוגב: סליחה שאני מתבטא לא יפה.

מלכה אליאס: לא, סליחה, חבר הכנסת יוגב, אני לא מספרת סיפורים, אני מספרת עובדות.

מלכה אליאס: אם אתה רוצה לדעת מספרים, אני יכולה לבדוק עם המדריך לקליטה, ברוך מיכאלי שנבצר ממנו להגיע, ולומר לך.

מלכה אליאס: אתה רוצה ממני תשובה מה במקום מה?

מלכה אליאס: את זה אני לא יכולה להגיד אם לא בדקתי.

אברהם נגוסה: מאיה שריר אמרה לי חד משמעית, משרד החינוך לא חייב ליישם את ההחלטה.

אברהם נגוסה: זה מה שהיא אמרה.

מלכה אליאס: אני חושבת שסיגל יודעת.

אברהם נגוסה: ולכן אנחנו צריכים להגיע לשר ולמנכ"ל.

אברהם נגוסה: לדעתי פה יש משרד החינוך, היא אמרה לי - - -

מרדכי יוגב: ברוך מיכאלי הוא המדריך האחראי לקליטת תלמידים עולים מחוז צפון?

מלכה אליאס: כן.

מרדכי יוגב: אני שואל שאלה פרקטית, מתי בפעם האחרונה הוא היה בקרית שמונה?

מרדכי יוגב: אולי אני שואל שאלה גסה מדי, לא יודע, אולי זה רחוק, אולי אין לו רכב?

אינה ויניצקי: קודם כל הוא היה לפני שבוע וחצי בצוותי ההיגוי בצפת והוא יודע את התמונה של קרית שמונה.

מרדכי יוגב: אל תמרחו אותנו, די, זה קשה לנו עם זה.

מרדכי יוגב: אני שואל מתי היה בקרית שמונה.

בוריס סידלובסקי: אני חושב שתיתנו לנו כמה דקות, אנחנו נעשה בדיקה ואתם תקבלו את התשובות.

בוריס סידלובסקי: בוא נמשיך, יש את המשרדים כאן.

אברהם נגוסה: בסדר.

נסים מלכה: יש לי מכתב שנשלח לכבודו מהשר בנט שהוא מפרט על השעות שניתנו.

נסים מלכה: אני שלחתי לבדיקה, אני מחכה לתשובה אם זה נכון.

נסים מלכה: זה קצת מוזר לנו, המכתב הזה.

אברהם נגוסה: אני רוצה לדעת אם זה יוצא לפועל, האם יש יישום.

אברהם נגוסה: המכתבים יש, גם בהחלטה - - - אני בדקתי, במירון אין יישום.

מלכה אליאס: ברוך מיכאלי עכשיו בטלפון, הוא פשוט חולה, לכן הוא לא הגיע.

נסים מלכה: (מדבר בטלפון): סיגל, את יכולה להגיד לנו אם יש שעות שהגיעו לקרית שמונה בנושא בני מנשה?

אינה ויניצקי: פשוט תכנית יע"ל.

אינה ויניצקי: היא הייתה בצוות ההיגוי.

מלכה אליאס: זה מה שאמרנו, תכנית יע"ל, אבל הוא רוצה לדעת מספרים.

מלכה אליאס: תיכף אני בודקת עם ברוך מיכאלי.

מלכה אליאס: אבל השאלה שלי, חבר הכנסת יוגב, האם אתה שואל את השאלות מתוך ספקנות?

אברהם נגוסה: לא, אנחנו קיבלנו החלטה בוועדה ואנחנו רוצים לבדוק אם מיישמים את ההחלטה.

אברהם נגוסה: זה הכול.

נסים מלכה: זה רק יע"ל, מה שקיבלנו עכשיו חדש.

נסים מלכה: לגבי שאר הדברים, למשל כל התשלומים, הזנה, אנחנו פותרים אותם, העירייה לוקחת את זה עליה ואנחנו משלמים במקומם, כדי שיוכלו להיקלט בתוך מערכת החינוך נכון.

נסים מלכה: אז הם גם בהזנה לא משלמים וגם בנושא של דמי שכלול, הם לא משלמים, הכול הם מקבלים מהעירייה.

נסים מלכה: לגבי מענק ממשרד החינוך או שעות, לא קיבלנו כלום.

אברהם נגוסה: זה כל מה שאנחנו רצינו לבדוק.

אברהם נגוסה: אז עד שמלכה מבררת נפנה למשרד הרווחה, כי הזמן שלנו - - -

שלומית פחימה: כן.

שלומית פחימה: החיבור איתנו, עם המינהל לשירותים חברתיים, היה מאוד נקודתי.

שלומית פחימה: אני חושבת שזה ראי שמשקף הצלחה של קליטת בני המנשה ביישוב ברמה הסוציואקונומית כאשר ישיבת ההסדר באמת נתנה מעטפת קהילתית.

שלומית פחימה: החיבור גם היום עם שתי משפחות באופן מאוד נקודתי.

שלומית פחימה: בנוסף נעשו דוחות סוציאליים בנושא של קבלת דיור, יש פה עובדת סוציאלית שליוותה את המשפחות, היא יכולה לפרט ברמת המיקרו מה הדגשים שניתנו עזרות.

שלומית פחימה: נעשה ניסיון, גם קבוצתי, של האזרחים הוותיקים בקרב בני המנשה, אבל אני יכולה להגיד שבסך הכול החיבור היה מאוד מצומצם.

שלומית פחימה: זה מאוד מבורך, כי זה אומר שהקהילה נתנה מעטפת קהילתית בלי תיוג של המחלקה לשירותים חברתיים ביישוב והמענים שאנחנו נתנו היו מאוד מאוד נקודתיים כאשר התמיכה בקהילה הייתה מאוד חשובה ונתנה פה מענים רחבים.

שלומית פחימה: אם תרצו לשמוע אז - - -

אברהם נגוסה: כן, בבקשה.

מרדכי יוגב: תציגי את עצמך.

בת שבע - עו"ס: בת שבע.

בת שבע - עו"ס: אני לא יודעת למה שמו אותי, כי אני מהודו, אז אמרו שאני אהיה שם רכזת הקליטה שלהם, אבל זה שונה, כי הם אחרים ואנחנו אחרים.

מרדכי יוגב: זה הכי קרוב שיש.

בת שבע - עו"ס: כן, אבל זה רחוק.

אברהם נגוסה: דרך אגב, גם ההשוואה זה לעולי הודו ותימן.

מרדכי יוגב: השפה שלהם זה משהו דומה?

בת שבע - עו"ס: הם מדברים בשפה הקוקית ובתוך השפה הקוקית יש שישה ניבים.

בת שבע - עו"ס: אני גם יוצאת הודו, באתי כתינוקת לארץ, אבל זה שונה.

אברהם נגוסה: מאיפה?

בת שבע - עו"ס: מבומביי.

בת שבע - עו"ס: אז זה שונה.

בת שבע - עו"ס: דווקא - - - שבני אתיופיה היו פה, כשהיו פה בשנת 90'-91', אבל הם כולם עזבו את קרית שמונה, לצערנו.

בת שבע - עו"ס: לגבי שבט מנשה.

בת שבע - עו"ס: אוכלוסייה מאוד מאוד סגורה, מופנמת, כמו ששלומית אמרה, האוכלוסייה קיבלה באמת את כל הליווי.

בת שבע - עו"ס: כל משפחה קיבלה משפחה ישראלית ותיקה מישיבת ההסדר שלוותה על ידי המשפחות הוותיקות.

בת שבע - עו"ס: כולם אוכלוסייה דתית, הם מאוד מאוד מסורתיים, כל הילדים לומדים בבתי ספר דתיים והם מאוד מופנמים.

בת שבע - עו"ס: שקטים, מתביישים, מאוד מתביישים אפילו להציג את הבעיות וגם כשהיו בעיות הם מאוד מאוד ניסו להתחמק.

בת שבע - עו"ס: אלינו הגיעו שלוש משפחות שמתוכן זו משפחה אחת, בחורה עם צרכים מיוחדים, שהיא שובצה במע"ש, מרכז עבודה שיקומי, כבר כמעט שנתיים, אוטוטו זה שנתיים והיא מאוד מרוצה.

בת שבע - עו"ס: היא הצליחה מאוד יפה ושם היא עשתה את האולפן, את ההיכרות עם התרבות הישראלית, את כל מה שמשתמע מכך.

בת שבע - עו"ס: באותה משפחה היה ילד עם קצת בעיות חריגות, של עבריינות קלה, הוא לומד עכשיו בישיבת הסדר באביר יעקב בנהריה והכול בסדר, לעת עתה.

בת שבע - עו"ס: אוטוטו הוא יתגייס אז אני מקווה שזה יהיה בסדר.

בת שבע - עו"ס: ועוד משפחה אחת עם שישה ילדים קטנים.

בת שבע - עו"ס: הם משפחות ברוכות ילדים והיו שם קצת בעיות, אבל ברוך ה' כבר שנה וחצי הכול מתנהל על מי מנוחות.

בת שבע - עו"ס: היו פה ושם בקשות לאולגה, כתבתי מכתבים לקבלת דיור בדיור הציבורי, הסתדרו.

בת שבע - עו"ס: יש שם חבר'ה, הצעירים מדברים אנגלית כך שרואים שהם מפלסים לעצמם את הדרך בצורה מאוד קלה ומהירה, משתלבים הרבה, כמו שאהובה אמרה, שחלק הגיעו ללימודים, לצבא.

בת שבע - עו"ס: מרביתם, כל הבנים כמעט, לומדים בישיבות הסדר כך שבאמת לרווחה הם נמנעים מלהגיע.

בת שבע - עו"ס: היה ניסיון שלי, גם כעו"ס קשישים, יש פה שבעה קשישים, לשלב אותם במרכז יום לקשיש שיש לנו פה בקרית שמונה, ליצור קבוצה שלהם שגם ילמדו עברית וגם יקבלו פעילות פנאי.

בת שבע - עו"ס: אבל הסגירות, אולי זה היה מאוד סמוך לעלייה שלהם, בשנה הראשונה, הם דחו, אמרו 'בינתיים אנחנו לא מעוניינים', ואני בודקת - - -

נסים מלכה: ניסיתם השנה עוד שוב לפנות אליהם?

בת שבע - עו"ס: בשנה שעברה ניסיתי.

נסים מלכה: לא, השנה ניסיתם שוב?

בת שבע - עו"ס: השנה זה לא יצא.

נסים מלכה: אז תבדקו את זה, זה מאוד חשוב.

בת שבע - עו"ס: אבל אנחנו כן נבדוק.

נסים מלכה: מאוד חשוב שהם יהיו שמה, גם חברתית.

בת שבע - עו"ס: עכשיו הם כבר שנתיים וחצי בארץ ואני מקווה שהם קצת - - -

נסים מלכה: אז תבדקו את זה.

בת שבע - עו"ס: אני רוצה לחזור לשם ובאמת לבדוק לשלב אותם בפעילות.

אהובה סירוגין: הם מעדיפים לעזור לנכדים.

אהובה סירוגין: הם רוצים לשבת עם הנכד, לא - - -

אברהם נגוסה: תודה, משרד הרווחה.

אברהם נגוסה: אז נחזור למשרד החינוך.

מלכה אליאס: אז ככה, ראשית אני יודעת שמשרד החינוך הקצה משרה עבור מגשר לשבט בני המנשה.

מלכה אליאס: זאת הייתה ההקצאה של משרד החינוך לרשות בקרית שמונה ואני משערת שיש מגשר כזה.

מרדכי יוגב: של משרד החינוך?

מלכה אליאס: משרד החינוך הקצה משרה.

מרדכי יוגב: אנחנו לא מכירים.

אהובה סירוגין: לא, לא היה.

מרדכי יוגב: הנה, אז יש לך תקן.

מלכה אליאס: אני יודעת שמשרד החינוך מבחינת המשרד הקצה תקן למגשר.

קריאה: זה כל מה שאתם אז מילאתם.

נסים מלכה: אז עוד לא קיבלנו תשובה.

מלכה אליאס: אני לא יודעת, הנה, עובדה.

אברהם נגוסה: המגשר זה חצי משרה או מלאה?

מלכה אליאס: משרה מלאה.

מלכה אליאס: ככה נמסר לי.

מלכה אליאס: אני משערת שיש איזה שהוא מצ'ינג עם הרשות כמו כל דבר אחר וצריך לבדוק את זה.

אברהם נגוסה: רגע, זה משהו אחר.

אברהם נגוסה: זה משרד הקליטה.

אהובה סירוגין: זה משהו אחר.

אהובה סירוגין: זה משרד אחר.

אהובה סירוגין: משרד החינוך, אני זוכרת שזו הייתה הבעיה, שדרשו שזה יהיה השכלה גבוהה - - -

אינה ויניצקי: משרד החינוך.

אינה ויניצקי: כשאנחנו דיברנו, היא אמרה שיש קול קורא שיצא ועל פי המספרים הם היו גבוליים.

אברהם נגוסה: רגע, רגע.

אברהם נגוסה: אני הבנתי מהישיבה בכנסת, משרד הקליטה נתן 70% - - -

אינה ויניצקי: זה משהו אחר.

אברהם נגוסה: אז המגשר לא חצי משרד החינוך, חצי מהעירייה?

אהובה סירוגין: לא.

אברהם נגוסה: אז הכול משרד החינוך?

מלכה אליאס: משרד החינוך.

אהובה סירוגין: זה הכול משרד הקליטה.

מלכה אליאס: לא, שנייה, אהובה, אל תעשי סלט.

אברהם נגוסה: אני רוצה להבין, מי המגשר, מה השם שלו.

נסים מלכה: אז אין לנו מגשר.

נסים מלכה: כי מלכה אומרת שאושר לנו מגשר.

אברהם נגוסה: משרה מלאה.

נסים מלכה: משרה מלאה.

אהובה סירוגין: אז אם מאושר למה לא נתנו?

אהובה סירוגין: סיגל אז מילאה את הטפסים האלה.

אהובה סירוגין: מה שהיא אמרה זה ש - - -

אברהם נגוסה: אוקיי, מבחינת שעות לימודים.

מלכה אליאס: האחראי על העולים אמר שכן, ישנה השוואה ליהדות אתיופיה, עולי אתיופיה, והחלוקה היא כזאת, שמעבר לתכנית יע"ל ולשעות שהם מקבלים עכשיו תגבורים ב'מתמיד', בישיבה, יש ארבעה תלמידים, הם מקבלים 12 שעות, בעוזיאל, שזה יסודי, יש תשעה ילדים, הם מקבלים 16 שעות בנוסף לשעות משעולים.

מלכה אליאס: ברמב"ם יש שישה תלמידים, הם מקבלים 16 שעות ויש גם את שעות משעולים.

מלכה אליאס: באולפנה יש שמונה בנות והם מקבלים 21 שעות.

מלכה אליאס: מעבר לכל זה יש שעות של שע"ל ועוגן.

נסים מלכה: הם כבר מקבלים?

מלכה אליאס: כן.

מרדכי יוגב: מה אנחנו צריכים לעשות בכדי לחבר שיהיה מגשר?

מלכה אליאס: אני אבדוק את זה.

מרדכי יוגב: מי זה פה מהחינוך של המועצה?

נסים מלכה: עכשיו היא לא נמצאת פה, אבל דברי עם סיגל, תעדכני את סיגל.

מלכה אליאס: אני אבדוק את זה עם ברוך מיכאלי.

אברהם נגוסה: בסדר גמור.

מרדכי יוגב: אני מבין שאנחנו נוסעים עכשיו ל'תקוותנו', אז המגשר הזה שם, בכמה הוא מועסק?

נסים מלכה: אני חושב שהוא - - -

אהובה סירוגין: לפי התכנית שנותן משרד הקליטה, לפי קול קורא, לא יותר מ-60% מהתכנית.

אברהם נגוסה: מה שחשוב, מה שמשרד החינוך - - -

נסים מלכה: רגע, הוא מועסק אצלנו?

אינה ויניצקי: כן.

אינה ויניצקי: חלק דרך 'תקוותנו'.

אינה ויניצקי: בחלק משלים הוא עובד גם דרך 'תקוותנו'.

אינה ויניצקי: לא כל ה - - - במשרה מלאה, גם וגם.

אברהם נגוסה: לא, מה שאנחנו הבנו, חצי משרה מ'תקוותנו', חצי ממשרד הקליטה.

אינה ויניצקי: דרך הרשות.

אינה ויניצקי: משרד הקליטה לא מעסיק.

אברהם נגוסה: אני יודע, אבל העברתם את הכספים.

אינה ויניצקי: ודאי.

מלכה אליאס: את דיברת קודם על קול קורא, אז זה בדיוק הקול קורא של המגשר.

אינה ויניצקי: אבל לא המגשר הזה.

מלכה אליאס: אבל לא במשרה מלאה, כלומר המצ'ינג הוא - - -

אהובה סירוגין: לא, של משרד החינוך אנחנו לא מימשנו את הקול קורא, כי אני זוכרת שסיגל מילאה אותו ונתנו לנו תשובה שהוא בלי השכלה גבוהה.

אהובה סירוגין: אין שם לאף אחד השכלה גבוהה.

אהובה סירוגין: אז איך אנחנו נעשה את זה?

מרדכי יוגב: אבל התבחין הראשון הוא לא השכלה גבוהה, התבחין הראשון הוא השפה.

אהובה סירוגין: בסדר, אני מסכימה, אנחנו היינו שמחים לקבל, אבל מי שמאשר זה משרד החינוך.

מרדכי יוגב: בתבחין שלכם, מלכה, צריך השכלה גבוהה?

נסים מלכה: הוא מועסק אצלנו 50%.

מלכה אליאס: כנראה.

מלכה אליאס: היה קול קורא שהתקבל ואז אחוז המשרה הוא בהיקף העולים או אחוז האוכלוסייה ואם זה חצי משרה אז הרשות אמורה להשלים במצ'ינג של חצי משרה, אם זה שלושת רבעי משרה אז - - -

מרדכי יוגב: יש פה איזה עשר רשויות בצפון שקלטו בני מנשה, איפה יש?

מלכה אליאס: אני לא אחראית עולים, לכן אני לא יכולה לענות לך על השאלות שאתה שואל.

מלכה אליאס: אחראי העולים חולה ולא הגיע.

מלכה אליאס: ספציפית לשעות יכולתי לשאול אותו עכשיו ולענות לך וקיבלת תשובה.

מלכה אליאס: לגבי שאר הדברים, אני מנועה מלענות היות שאני לא רוצה לטעות.

מלכה אליאס: בעניין של הקול קורא, חד משמעית היה פה אישור לקול קורא.

אברהם נגוסה: תודה.

מלכה אליאס: היקף המשרה תלוי בהיקף האוכלוסייה.

אברהם נגוסה: תודה.

אברהם נגוסה: נצא לשטח.

אברהם נגוסה: נסכם.

אברהם נגוסה: יש איזה שהוא משרד שדילגנו עליו?

דיאנה ארליך: משרד החינוך, אבל חינוך מבוגרים.

אברהם נגוסה: אתם עושים פה אולפן?

דיאנה ארליך: אין כבר.

דיאנה ארליך: אין קליטה של עולים חדשים, אז אין לנו כאן כיתות.

דיאנה ארליך: הם קיבלו כבר, דיווחתי בכנסת את מה שהיה.

דיאנה ארליך: חינוך מבוגרים גם אחראי על השכלת מבוגרים, אבל לא של עולי בני המנשה.

אברהם נגוסה: תודה.

אברהם נגוסה: אנחנו בתקווה שיהיו עולים חדשים, אז בסיור הבא תציגו לנו בתקווה שיגיעו עולים חדשים.

דיאנה ארליך: נכון, שיהיו לנו כאן קליטות.

דיאנה ארליך: כולנו רוצים.

אברהם נגוסה: אני רוצה לסכם פה את החלק של הדיון ואז אנחנו נמשיך לסיור.

אברהם נגוסה: קודם כל אנחנו קיבלנו את הסקירה מכבוד ראש העיר וגם מהצוות פה, אני חושב שיישר כוח למאמצים שאתם עושים.

אברהם נגוסה: משרדי הממשלה, גם קיבלנו את העדכון, יש כמה דברים לברר, אני בטוח שתבררו את זה בין העירייה למשרד החינוך בנושא המגשר, שלא תהיה פה בריחת תקציבים, שלא יהיה נושא שייפול בין הכיסאות.

אברהם נגוסה: מאוד חשוב שתתאמו ונעשה לטובת קידום העולים החדשים.

אברהם נגוסה: אנחנו נצא לשטח, נתרשם מהשטח.

אברהם נגוסה: את השלב הראשון של הדיון אנחנו סוגרים.

אברהם נגוסה: (בסיור)

אברהם נגוסה: נפתח.

אברהם נגוסה: אנחנו עכשיו מתחילים את החלק השני, זה החלק של הסיור בהמשך לחלק הראשון שקיימנו דיון בעירייה, יחד עם ראש העיר והצוות.

אברהם נגוסה: עכשיו ממשיכים את זה פה במרכז 'תקוותנו' בהשתתפות סגן ראש העיר, כמובן מנהל המרכז, האחראית לקליטת עלייה והמגשר יהודה וגם משרדי הממשלה, הקליטה, רווחה, אני רואה שנמצאים פה, גם החינוך.

אברהם נגוסה: רשות הדיבור לחבר הכנסת יוגב, בבקשה.

מרדכי יוגב: צהריים טובים.

מרדכי יוגב: אני מבין שהעולים פה לא כל כך יודעים עברית, למרות שהם שנתיים.

מרדכי יוגב: יש עוד אולפן?

דוד נבון: לא.

מרדכי יוגב: אי אפשר לבקש עוד פעם אולפן?

מרדכי יוגב: למה האנשים פה של הקליטה לא יודעים?

מרדכי יוגב: הם לא יודעים עברית.

מרדכי יוגב: דיווחתם לנו שהם יודעים עברית.

מרדכי יוגב: שאלה שנייה, כמה לא עובדים?

אהובה סירוגין: הנה, אלה לא עובדים, בגלל זה הם פה, כל השאר עובדים.

מרדכי יוגב: אבל אמרו לנו בעירייה ש-100% עובדים.

אהובה סירוגין: אבל זה קשישים.

בוריס סידלובסקי: מוטי, רק רגע.

בוריס סידלובסקי: הגברים עובדים, בגלל זה הם לא כאן.

בוריס סידלובסקי: גם הנשים עובדות, אתה רואה כאן, תשאל באיזה גילאים האנשים כאן.

בוריס סידלובסקי: יהודה, באיזה גיל האנשים שיושבים כאן?

בוריס סידלובסקי: בני כמה הם?

יהודה-מגשר: מגיל 60.

אהובה סירוגין: מגיל 60 ומעלה, עד 120.

מרדכי יוגב: טוב.

מרדכי יוגב: כמה לא עובדים?

אברהם נגוסה: בגיל עבודה.

יהודה-מגשר: רובם עובדים.

מרדכי יוגב: עכשיו אני שואל, בני הנוער, כולם בסדר?

מרדכי יוגב: הילדים במעונות, בתי ספר?

יהודה-מגשר: כן.

מרדכי יוגב: יש בעיות של ילדים לא בסדר?

מרדכי יוגב: שותים, סמים, אלכוהול?

יהודה-מגשר: לא, ברוך ה'.

יהודה-מגשר: הבעיה שהייתה קצת זה תקשורת עם ההורים כי הם עובדים, הייתי גם בפגישה בבית ספר רמב"ם.

מרדכי יוגב: אז אתה הולך לכל בית ספר ובודק בעיות של ילדים?

יהודה-מגשר: כן.

מרדכי יוגב: העבודה שלך, בכמה אתה מועסק?

יהודה-מגשר: ב-60%.

מרדכי יוגב: של מי?

מרדכי יוגב: מאיפה אתה מקבל כסף?

יהודה-מגשר: מהעירייה.

מרדכי יוגב: כמה זה בסוף?

מרדכי יוגב: כמה אתה מקבל?

בוריס סידלובסקי: באחוזים אתה מתכוון?

מרדכי יוגב: לא, כסף.

אינה ויניצקי: סליחה?

אינה ויניצקי: למה - - -

בוריס סידלובסקי: לא, אל תיכנס לזה.

מרדכי יוגב: אם הוא רוצה הוא יגיד.

אברהם נגוסה: רגע, רגע, רגע.

מרדכי יוגב: אני שואל אותו.

אברהם נגוסה: רגע, תנו לי.

אברהם נגוסה: אני היושב ראש.

אברהם נגוסה: לחבר כנסת יש זכות לשאול, זכותו לא לענות, זכותו לענות.

אינה ויניצקי: פעם אחת שישאל, אבל לא לחקור אותו.

מרדכי יוגב: אינה, את מחביאה פה סודות?

מרדכי יוגב: סליחה.

מרדכי יוגב: אז עכשיו את לא מדברת כי זו ועדה של הכנסת, ברור לך?

אינה ויניצקי: למה אתה מרים את הקול?

מרדכי יוגב: ככה אני מרים קול.

מרדכי יוגב: כי עד עכשיו שתקתי.

מרדכי יוגב: כמה המשכורת שלך?

יהודה-מגשר: 3,100 ומשהו.

מרדכי יוגב: זה 60%.

מרדכי יוגב: אתה מועסק עוד על ידי עוד גורם?

מרדכי יוגב: יש לך עוד משכורת?

יהודה-מגשר: כן.

מרדכי יוגב: ברוך ה'.

יהודה-מגשר: אני מלווה חוגים אחרי הצהריים.

מרדכי יוגב: זה פה, ב'תקוותנו'?

יהודה-מגשר: כן.

מרדכי יוגב: אז כמה זה?

דוד נבון: זה מסתכם לו ביחד במשרה.

מרדכי יוגב: שזה בערך חמש?

דוד נבון: חמש ומשהו, כן.

מרדכי יוגב: כמה שעות ביום אתה עובד עם העולים?

יהודה-מגשר: מותר לי לעשות 21 שעות שבועי.

מרדכי יוגב: אם זה 60%, מה עושים עם ה-100%?

מרדכי יוגב: הרי היא מקבלת 100%.

מרדכי יוגב: אינה מהמחוז נותנת לגברת פה בעירייה 100%, איפה עוד 40%?

יהודה-מגשר: אני לא יודע.

דוד נבון: רגע, אתם מביאים נתונים לא נכונים.

דוד נבון: משרד הקליטה מתקצב אותו ב-50% משרה בלבד ואנחנו פה מתגברים אותו בגלל המצב.

דוד נבון: התקציב של מרכז הקליטה הוא בדיוק 50%.

מרדכי יוגב: למה?

דוד נבון: זה התקציב שלהם לפעילויות.

דוד נבון: אם המשכורת, כל ה-100% יעבור אליו, לא יהיה כסף לפעילויות.

מרדכי יוגב: אבל אנחנו ראינו במשרד העלייה והקליטה שעד 70% אפשר לתקצב אותו, ככה אמרתם לנו, ו-30% פעילות.

מרדכי יוגב: אתה מקבל את יתר הכסף לפעילות?

אהובה סירוגין: אתם מוזמנים לראות את הפעילות, זה פה מוצג על המצגת.

מרדכי יוגב: לא, אבל מי מקבל את הכסף?

אהובה סירוגין: עם כל הכבוד לך שאתה חבר כנסת - - -

מרדכי יוגב: אני שואל.

מרדכי יוגב: אל תעני, תעני לשאלות.

אברהם נגוסה: חבר הכנסת יוגב, בוא נעזוב את הכסף.

מרדכי יוגב: לא, לא, אני שואל.

מרדכי יוגב: עבודה הוא מקבל רק 50%, נאמר, ועוד 10% מתגבר אותו הבן אדם, מנהל ה - - -

אהובה סירוגין: כן, וזה באמת - - - אתם יכולים לראות אותה.

אהובה סירוגין: פשוט לא נעים לי, שאני יודעת את החוקים, לדבר על המשכורת - - -

מרדכי יוגב: אז לא בכסף.

מרדכי יוגב: גברת, אני שואל אותך, אתם מעבירים כסף לפעילות ל'תקוותנו' עבור בני מנשה?

אהובה סירוגין: כן, בטח.

מרדכי יוגב: אבל הוא אומר שהוא לא מקבל.

דוד נבון: לא, עבור פעילות אני מקבל, המשכורת שלו עוברת ישירות לעירייה.

מרדכי יוגב: וכמה אתה מקבל בחודש עבור פעילות?

דוד נבון: זה לא לחודש, זה מגיע בכל רבעון, לפי הביצוע.

מרדכי יוגב: נאמר שאם משכורת של 60% זה 3,000, זאת אומרת שמשרד העלייה וקליטה מעביר בערך 5,000, שזה 100%.

דוד נבון: אבל זה עלות מעביד.

אברהם נגוסה: חבר הכנסת יוגב, בוא לא ניכנס לכסף.

מרדכי יוגב: כי אני רוצה להבין מה עושה עיריית קרית שמונה.

אברהם נגוסה: אז אם אתה מעוניין להיכנס בעניין הכסף אולי עדיף לשבת לא לפני אנשים, אז אולי לשבת עם האנשים המקצועיים, אם אתה רוצה לדעת על כל אגורה.

אברהם נגוסה: אבל בוא נדבר כללי על השעות שהוא משקיע.

מרדכי יוגב: עד שלא לחצנו לא היה פה ולא ידעתם, משרד העלייה והקליטה, לא היה פה מגשר דובר קוקית, הייתה פה מגשרת דוברת רוסית והנה הם אפילו לא יודעים עברית.

אינה ויניצקי: למה אתה חוזר עוד פעם על זה?

אינה ויניצקי: אני לא מבינה.

מרדכי יוגב: אני חוזר לזה, כי שיקרתם אותנו שנה ועכשיו אתם ממשיכים לבלף אותנו.

אהובה סירוגין: חבל, אין לך זכות לדבר ככה.

אברהם נגוסה: רגע, רגע.

מרדכי יוגב: את תצאי החוצה עוד רגע, על ידי היושב ראש ואני יודע שאת כן עושה טוב.

אהובה סירוגין: אבל זה לא צריך לדבר - - -

מרדכי יוגב: באנו אליכם לעירייה, אחד לא ידע לתת נתון של בן אדם מספרית.

מרדכי יוגב: מספרית לא ידעתם לתת כלום.

אהובה סירוגין: אני שקרנית?

אהובה סירוגין: בוא נבדוק מה עשה - - -

מרדכי יוגב: לא, אבל משרד העלייה והקליטה נתן לנו שנה דוחות שקר.

אהובה סירוגין: ילנה, אני מבקשת את הבחורה שהייתה פה פרויקטורית, לצאת.

אהובה סירוגין: אני יושבת ראש ועדת עלייה וקליטה, ממונה על תיק עלייה וקליטה פה בקרית שמונה, יש לי זכות.

אהובה סירוגין: ילנה, אני מבקשת ממך לעמוד ליד יהודה.

אברהם נגוסה: רגע, רגע.

מרדכי יוגב: אדוני היושב ראש, תעשה סדר עם הגברת.

אברהם נגוסה: רגע, בואו.

אהובה סירוגין: יהודה, אתה נפגעת פה אחת פה?

יהודה-מגשר: לא, לא.

מרדכי יוגב: אני לא ביקשתי, אני לא מכיר אותו.

אהובה סירוגין: אתה לא עזרת לאירנה ל - - -

מרדכי יוגב: סליחה, אני לא מכיר אותו בכלל.

מרדכי יוגב: לא ידעתי מיהו.

מרדכי יוגב: נכנסתי, שאלתי אם זה הוא, הוא אמר לי, אמרתי ש - - - ממש לא מכיר אותו, לא יודע מיהו.

אהובה סירוגין: - - - אתה נכנס לעניינים פרטיים ועוד מאשים בשקר.

אברהם נגוסה: סליחה, סליחה.

אהובה סירוגין: אני לא שקרנית.

מרדכי יוגב: את לא שקרנית, אני לא אמרתי שאת שקרנית.

מרדכי יוגב: אהובה, אני אמרתי שאת בסדר.

אהובה סירוגין: אני מבקשת מכם, מאנשים מבוגרים ומכובדים - - -

מרדכי יוגב: אני אמרתי שאת בסדר, לא אמרתי כאן על אף אחד שהוא לא בסדר חוץ ממשרד הקליטה.

אהובה סירוגין: אני מבקשת ממך, מאוד מבקשת - - -

אברהם נגוסה: הוא דווקא אמר שאת בסדר.

מרדכי יוגב: אהובה, אני אמרתי שאת בסדר.

אברהם נגוסה: הוא מעריך את העבודה שלך.

מרדכי יוגב: מעריך את העבודה שלך, אמרתי לך.

אהובה סירוגין: אבל אני רוצה שכולם יהיו בסדר, לא רק אני.

אהובה סירוגין: אנשים התכוננו, יהודה התכונן, היה שמח שמגיעים, כולם התכוננו, שמחים - - -

מרדכי יוגב: ואני משבית את השמחה.

אהובה סירוגין: אנשים שמחים שאתם באים, למה - - -

אברהם נגוסה: בסדר.

אברהם נגוסה: אנחנו עכשיו רוצים לשמוע מהעולם.

מרדכי יוגב: אהובה, אני מסכם את דבריי, כי אני צריך ללכת.

אהובה סירוגין: אבל אתה לא רוצה לראות מה עושים פה?

מרדכי יוגב: לכן אני אומר, אם אנחנו לא נדע שפה יושקע כל הכסף שמגיע, כולל המגשרים הנוספים של החינוך, אני אומר לך שאני אהיה אחראי לזה שאף עולה נוסף לא יגיע לקרית שמונה.

מרדכי יוגב: ואני מת על זה שיגיעו הרבה עולים לקרית שמונה, עוד בני מנשה ועוד מכל המקומות, ומרוסיה ומאוקראינה, מצרפת, מכל מקום, אבל - - -

אהובה סירוגין: אז בסדר, אבל העניין הזה לא יעזור ברגע שאתה אומר - - -

דוד נבון: אני רוצה לומר לך, מר יוגב - - -

מרדכי יוגב: אבל אם לא תקלטו נכון את עולי בני המנשה עד הסוף - - -

אהובה סירוגין: אבל בוא תסתכל איך קלטו אותם, אתה אפילו לא רוצה לראות.

אהובה סירוגין: אתה רק רוצה לשמוע את מה ש - - -

מרדכי יוגב: ואם לא תדאגו לקול הקורא של משרד החינוך, אם יש דבר כזה, ואם שנה תבלפו אותנו ולא תמנו ותיתנו את התקציב למי שצריך, כדובר הקוקית, וזו לא הישיבה שהתחילה, זה 'שבי ישראל' שעוד התחילו והם אלה שמימנו בהתחלה את הדברים, לא הזכרתם בכלל - - -

דוד נבון: אבל סליחה - - -

מרדכי יוגב: דוד, 'שבי ישראל' מינו, אנחנו יודעים.

אברהם נגוסה: אני אתן לך לדבר.

מרדכי יוגב: אני יודע מ'שבי ישראל', האמן לי.

מרדכי יוגב: וללחוץ שיהיה פה איש דובר קוקית לקח לנו למעלה משנה.

מרדכי יוגב: את העירייה שבילפה ובילפה ובילפה.

מרדכי יוגב: יש גבול לסיפור.

בוריס סידלובסקי: מוטי, בוא נחזור - - -

מרדכי יוגב: כולל משרד העלייה והקליטה שאפילו לא ידעה להגיד מי - - -

בוריס סידלובסקי: בואו נחזור למסלול חיובי.

מרדכי יוגב: אני אומר לכם, בוריס, אני איתך, אני סומך עליך וסומך עלייך, אבל אני גם אהיה עם עין לציון פקוחה.

מרדכי יוגב: אם תהיה קליטה כמו שצריך ואם המשכורת של מי שצריך לטפל בזה תהיה כמו שצריך, ואם כסף הפעילות יועבר ל'תקוותנו' כמו שצריך נדע לעודד גם את העלייה והקליטה, שיבואו אלינו עוד ועוד ועוד.

מרדכי יוגב: כשאנחנו באים כוועדת העלייה והקליטה אי אפשר להניח בפנינו שום מסמך מסודר, כמה נפשות, זה רק כמה נפשות יש בני מנשה.

דוד נבון: 129.

מרדכי יוגב: לא יודע, לא ידעו להגיד לנו.

דוד נבון: מי לא ידעו?

מרדכי יוגב: ועוד הגיעו כמה ועוד נולדו כמה, הכול בכמה, לא במספרים.

אהובה סירוגין: אתה רוצה לקבל מדויק?

מרדכי יוגב: כן, אני רוצה לקבל דוח מדויק.

אברהם נגוסה: עכשיו, אני רוצה - - -

מרדכי יוגב: כל דבר דוח מדויק.

אברהם נגוסה: בסדר, אהובה תציג לנו.

מרדכי יוגב: כשאנחנו באים לבאר שבע, על 2,000 נקלטים, הכול מדויק.

מרדכי יוגב: דוברי ספרדית ככה, דוברי זה ככה, נפגשים כל המגשרים ככה.

אהובה סירוגין: הדוח המדויק, אני אשלח לך במייל.

אהובה סירוגין: תן לי מייל שלך ואני אשלח.

מרדכי יוגב: לא מסתירים את הדברים.

אהובה סירוגין: אני לא מסתירה, למה אני צריכה להסתיר?

אברהם נגוסה: אהובה, זהו.

אברהם נגוסה: לפני שמנהל המרכז מציג לנו מצגת אני רוצה לשאול את משרד החינוך, לחינוך מבוגרים, את רואה שהאנשים האלה לא עובדים - - -

מרדכי יוגב: וגם לא יודעים עברית.

אברהם נגוסה: תן לי, חבר הכנסת יוגב, עכשיו זה התור שלי.

אברהם נגוסה: אז אני שואל אותך, מה הבעיה שלכם לעשות אולפן עברית?

דיאנה ארליך: אין לנו שום בעיה.

דיאנה ארליך: אף אחד לא פנה.

אהובה סירוגין: אבל הם לא יבואו.

מרדכי יוגב: כי לעירייה לא אכפת, היא לא יודעת בכלל מה קורה למטה.

מרדכי יוגב: חוץ מאהובה, שיודעת.

מרדכי יוגב: היא יודעת.

מרדכי יוגב: אינה לא יודעת כלום, היא במחוז, היא לא פגשה בהם מעולם.

אברהם נגוסה: אבל היא העירייה, מה אתה מדבר?

אברהם נגוסה: היא האחראית.

מרדכי יוגב: היא גרה פה לידם.

אינה ויניצקי: אני מצטערת, יושב ראש ועדת הקליטה - - -

אברהם נגוסה: לא, חבר הכנסת יוגב, היא העירייה.

מרדכי יוגב: נכון.

אברהם נגוסה: היא אחראית קליטת עלייה.

אינה ויניצקי: גם היא אחראית וגם אני אחראית, אנחנו עובדים ביחד.

אינה ויניצקי: אם אתה חושב שאני - - - יהודה, אני מאוד מצטערת, גם אתה - - -

אברהם נגוסה: לכן אני פניתי לחינוך.

מרדכי יוגב: אני משאיר אותך ואני סומך עליך.

אינה ויניצקי: זה לא יילך ככה.

מרדכי יוגב: אברהם, אני משאיר אותך ואני סומך עליך.

מרדכי יוגב: והעירייה יכולה להוציא אחרי זה איזה עיתונות שהיא רוצה.

מרדכי יוגב: מה שאתם רוצים, 'מוטי יוגב מתנגד לקרית שמונה', 'מוטי יוגב שונא את קרית שמונה'.

מרדכי יוגב: כמות המשפחות שהבאנו לקרית שמונה, ברוך ה', בשנה האחרונה יותר גדולה ממה שהביא כל אחד אחר, ובזכות הישיבה ועם הישיבה.

מרדכי יוגב: אז אל תספרו.

קריאה: הבאנו?

מרדכי יוגב: הבאנו, כן.

מרדכי יוגב: כן, כן.

אינה ויניצקי: ואתה חושב שאני לא מכירה אותם ולא הייתי פה?

מרדכי יוגב: אז אם את יודעת שהם לא יודעים עברית למה את לא מבקשת שיהיה להם עוד קורס עברית?

מרדכי יוגב: למי את דואגת?

אהובה סירוגין: איפה יהודה?

אהובה סירוגין: יהודה אמר שהם לא רוצים.

אינה ויניצקי: מתי פגשת את יהודה פעם אחרונה?

אינה ויניצקי: באנו לפני שבוע והזמנתי אותו ל - - -

אברהם נגוסה: יהודה, האנשים האלה לא רוצים עברית?

אברהם נגוסה: הם לא רוצים אולפן, ללמוד עברית?

אינה ויניצקי: הם לא ילמדו אולפן כי יש להם ילדים קטנים - - -

אברהם נגוסה: לא, לאלה שלא עובדים.

אינה ויניצקי: הם עובדים.

מרדכי יוגב: הזמנת אותו לברכה?

מרדכי יוגב: איפה, בכרמיאל?

מרדכי יוגב: מתי?

אינה ויניצקי: לפני שבוע.

מרדכי יוגב: אני יודע שהוא לא היה בכרמיאל, מבן אדם מכרמיאל.

מרדכי יוגב: 'למה הוא לא היה?' שאלתי אותו, הוא שאל ואמרו לו 'הודיעו לי יום קודם'.

אינה ויניצקי: לא נכון.

אינה ויניצקי: אני לא מבינה, אתה מדבר איתו ישירות?

מרדכי יוגב: אני לא מכיר אותו.

אינה ויניצקי: לא, אתה כן מכיר אותו.

מרדכי יוגב: לא מכיר אותו.

מרדכי יוגב: ראיתי אותו היום פעם ראשונה, לא ידעתי שזה הוא.

מרדכי יוגב: לא יודע מיהו.

אינה ויניצקי: קודם כל שלחו לו מייל, לכולם.

אברהם נגוסה: היום נפגשו בפעם הראשונה.

בוריס סידלובסקי: מוטי, אנחנו סיכמנו שאנחנו נוריד את כל הלחץ.

מרדכי יוגב: בוריס, אתה מבין על מה אני מדבר?

בוריס סידלובסקי: לא, לא.

אינה ויניצקי: אתה יודע מה?

אינה ויניצקי: אל תלמד אותי איך קולטים עולים.

מרדכי יוגב: עשר שנים כבר לא קלטת בקרית שמונה אף אחד מברית המועצות.

אברהם נגוסה: אינה - - -

אינה ויניצקי: מה?

מרדכי יוגב: שתי משפחות, עשר משפחות?

אינה ויניצקי: לא נכון.

אינה ויניצקי: הנה המספרים.

בוריס סידלובסקי: 50 איש.

בוריס סידלובסקי: כ-50 איש.

מרדכי יוגב: מה אתה מדבר?

אינה ויניצקי: אני עכשיו נותנת את המספרים מהמחשב.

מרדכי יוגב: תביאי לי בדוח, שנדע לקבל דוח.

מרדכי יוגב: ועדת העלייה והקליטה עולה לקרית שמונה - - -

אינה ויניצקי: אתה ביקשת את הדוח?

אברהם נגוסה: אינה, בואו, אנחנו מבקשים - - - חבר הכנסת יוגב.

אברהם נגוסה: אני מבקש דוח מפורט בכתב לוועדת העלייה והקליטה.

מרדכי יוגב: כמה עולים נקלטו בעשור האחרון, מכל ארץ.

אברהם נגוסה: הם ידווחו לנו בכתב.

מרדכי יוגב: וכמה עובדים במחלקת עלייה וקליטה בעירייה, באיזה משרות.

אינה ויניצקי: אין.

אינה ויניצקי: אין.

אינה ויניצקי: אין מחלקת קליטה.

אינה ויניצקי: הנה, אתה בכלל לא מעודכן.

אהובה סירוגין: אם אתה יכול לעזור לנו להקים אותה אני - - -

אברהם נגוסה: תדווחו לנו בכתב, אבל בואו עכשיו, מנהל המרכז הכין לנו מצגת של פעילות המרכז.

אברהם נגוסה: בבקשה.

דוד נבון: אבל לפני שאני אתחיל אני קודם כל מברך אתכם בברכה שבאתם, חבל שהתלהמתם בצורה כזו - - -

אברהם נגוסה: אבל לטובת העניין.

דוד נבון: אני מתאר לעצמי, אבל אני רוצה לומר לך שאני ביקרתי בכמה מקומות עם בני מנשה והמקום היחיד שהם נקלטו בצורה הטובה ביותר זה דווקא בקרית שמונה.

דוד נבון: עם כל הרעש שעשיתם מסביב, שעשו מסביב, אבל הקליטה הטובה, שהם נשארו מאוחדים ודתיים ועם מסורת זה כאן בקרית שמונה.

דוד נבון: אנחנו עבדנו עם ילדים מחיספין וכשהם היו באים לפה ראינו באיזה צורה הם באים.

דוד נבון: פה אנחנו נותנים להם פעילות, יהודה צמוד אליי, עובד צמוד, אנחנו יד ביד עם אהובה, אנחנו עובדים בצורה מסודרת, כל בקשה של יהודה נענית במהירות.

דוד נבון: אנחנו עושים להם ראשי חודשים פה, מסיבות חגים, אפילו סעודת פורים עשינו להם פה כיד המלך.

דוד נבון: אז כך שאנחנו לא מונעים מהם כלום, אנחנו נותנים להם את העזרה הטובה ביותר.

דוד נבון: יש לנו כאן בית כנסת, רוב הקהילה באה להתפלל כאן אצלנו.

דוד נבון: זאת אומרת שאנחנו נמצאים איתם 24 שעות כמעט.

דוד נבון: יהודה עושה עבודת קודש.

דוד נבון: אמנם הוא עובד, לפי אחוז המשרה הוא חצי משרה, אבל הוא נותן משרה וחצי מהזמן שלו.

דוד נבון: והוא לא עושה חשבון, גם כשהוא לא עבד עם משכורת הוא עשה את העבודה.

מרדכי יוגב: אז למה לא לתת לו 70% כמו שהתקשי"ר מאפשר?

דוד נבון: אני לא יודע מה התקשי"ר מאפשר, אנחנו נבדוק את זה.

דוד נבון: אני מבטיח לך - - -

מרדכי יוגב: במקומות אחרים זה 70%, במעלות, בנצרת עלית.

דוד נבון: אולי זה תלוי במספר האנשים.

מרדכי יוגב: אני עכשיו נוסע מפה לנצרת עלית.

דוד נבון: אולי נבדוק את מספר העולים, הכול תלוי.

בוריס סידלובסקי: אולי כמות בני המנשה קובעת.

מרדכי יוגב: אולי.

מרדכי יוגב: אם אתה צודק, אני מקבל, עניינית.

מרדכי יוגב: לא בטוח.

מרדכי יוגב: אתה יכול להחליט, העירייה מחליטה.

דוד נבון: חבר הכנסת יוגב, אני רוצה להראות לכם פעילות של המבוגרים.

דוד נבון: כמה דקות מצגת.

מרדכי יוגב: אני כבר אומר לכם שלום ולא אפריע.

בוריס סידלובסקי: אולי כמה דקות - - -

דוד נבון: שתי דקות.

דוד נבון: אתה אורח חשוב פה ו - - -

מרדכי יוגב: אני נוסע להלוויה, אז אני לא יכול - - -

אברהם נגוסה: כמה זמן המצגת?

דוד נבון: חמש דקות.

דוד נבון: אתה אורח חשוב פה ו - - -

מרדכי יוגב: אני יודע, ואם מה שאמרתי יתרום לכך שפה הכנסתי איזה סיכה למישהו קצת ככה, אז אני מקווה שנשמע פה על עוד גל של בני מנשה ונצא עם זה שאנחנו מתחילים להמליץ גם ל'שבי ישראל' וגם לגופים האחרים להביא עוד קבוצה.

מרדכי יוגב: אני אשמע מאברהם, מה שאברהם יגיד, אני אשתדל לתמרץ אותם.

מרדכי יוגב: זה גם אומר שהם יידעו עברית ושהמערכות יידעו שהם לא יודעים ושייתנו להם עוד, שהעובדת הסוציאלית תדע יותר למי צריך לעזור.

אברהם נגוסה: עכשיו תפנו את זה למשרד החינוך.

מרדכי יוגב: ועוד דברים.

מרדכי יוגב: הרבה יותר מעורבות של העירייה במה שנעשה עם בני מנשה ולתגמל ולסייע.

מרדכי יוגב: כי בשנה הראשונה לא יכלו בכלל לדבר איתם, כי המגשרת ידעה רוסית, אבל לא ידעה קוקית, שמעתם ממנה שיש שישה ניבים ואפילו העובדת הסוציאלית מהודו אומרת כמה שזה מורכב.

מרדכי יוגב: אז פשוט שזה התבחין הראשון.

אהובה סירוגין: ואני גם יודעת רוסית, אז מה, אז אני - - -

מרדכי יוגב: אז את לא יכולה להיות מגשרת לבני מנשה.

אהובה סירוגין: יהודה, אתה לא מבין מה אני מדברת?

מרדכי יוגב: אבל, אהובה, זה אומר שאת לא יכולה להיות מגשרת לבני מנשה.

מרדכי יוגב: גם אני לא יכול להיות.

אהובה סירוגין: מוטי, אני אגיד לך.

אהובה סירוגין: אני טוב טוב למדתי את החוקים, ברגע שהם היו צריכים להגיע לא היה לנו דובר קוקית ואנחנו ביקשנו אישור וקיבלנו אותו - - -

מרדכי יוגב: 'שבי ישראל' היו מוכנים לתת שם מהתחלה.

אברהם נגוסה: בואו, זה מאחורינו.

מרדכי יוגב: אני אדבר עם 'שבי ישראל'.

אברהם נגוסה: זה מאחורינו עכשיו.

מרדכי יוגב: כל טוב.

אברהם נגוסה: תודה רבה.

בוריס סידלובסקי: נסיעה טובה.

מרדכי יוגב: ותודה וקליטה טובה לכל בני מנשה.

מרדכי יוגב: כל מה שצעקנו היה בשבילכם.

אברהם נגוסה: תודה, אמן.

אהובה סירוגין: זה לא ממש היה משמח.

אברהם נגוסה: תתרגם להם.

אברהם נגוסה: תגיד להם שכל המאבק, כל הוויכוח פה זה כדי - - - כולם רוצים לטובתם.

יהודה-מגשר: (מדבר בקוקית).

אברהם נגוסה: עכשיו נשמע על הפעילות, בבקשה.

דוד נבון: זה טיול במסגרת הקייטנות.

בוריס סידלובסקי: אולי תתחיל - - -

אהובה סירוגין: מהתחלה.

דוד נבון: חג חנוכה, הדלקת נרות חנוכה עם הקהילה.

דוד נבון: בני מנשה בקורס CNC שעשו להם בחצור כדי שיוכלו לעבוד, שישתלבו בעבודה בכל המפעלים.

דוד נבון: פה זה חוג מוזיקה לילדים, חוג לאמנות, קייטנת קיץ.

דוד נבון: חוץ מהקייטנה שהייתה להם עם כולם עשינו להם קייטנה באוגוסט לבד.

דוד נבון: חוץ מהקייטנה שהם השתלבו בה ביחד.

אהובה סירוגין: אז תספר באיזה תקציב אתה עשית את הקייטנה, שיהיה מובן.

אהובה סירוגין: תגיד להם את זה, ברגע שאתה דיברת על כמה - - -

דוד נבון: בסוף.

אהובה סירוגין: אתה צריך לדעת שזה תקציב של ה-30% שנשאר.

אברהם נגוסה: אהובה, זה בסוף.

אברהם נגוסה: עכשיו, הוא באמצע המצגת, לא להפריע.

דוד נבון: במסגרת הקייטנה עשינו להם גם טיול במנרה, לשלב אותם קצת, שיכירו את הארץ.

דוד נבון: כן עשינו להם סדנת שוקולד בקיבוץ דפנה.

דוד נבון: מוזיאון שולמן - - -

אהובה סירוגין: במוזיאון שולמן נתנו להם תלבושת, עשו להם שם סדנא.

דוד נבון: הם עשו פעילות יפה, ממש סדנא יפה.

אברהם נגוסה: אנחנו רואים.

אהובה סירוגין: זה מפעל שטראוס, גם לקחנו אותם לשם, להראות איך עושים חלב.

אהובה סירוגין: זה עדיין מפעל שטראוס, עשו להם ממש משהו, זה הכול עולה כסף.

דוד נבון: יום פעילות רציני.

דוד נבון: ממש.

אהובה סירוגין: זה מפל הבניאס שגם צריך לשלם עבור הכניסה.

דוד נבון: טיול במפלי הבניאס.

אהובה סירוגין: זה טיול לרמת הגולן, שהאוטובוס לא בא מהאוויר.

בוריס סידלובסקי: פעילות בטבע שלנו, היפה.

אהובה סירוגין: זה חוג מוזיקה.

דוד נבון: זה כל מיני פעילויות, יש להם תגבורים לימודיים פה.

אהובה סירוגין: אמנות קצת, השתוללות, משחקים.

דוד נבון: הכול כמובן במסגרת יום כיף, עשינו יריד לחוגים והכול כמובן - - -

אהובה סירוגין: זה חוג מחשבים, היה לכל הילדים שבאו, היו להם מחשבים.

אהובה סירוגין: גם זה לא נופל משמים, נכון?

דוד נבון: חוג בישול לבנות.

דוד נבון: פה לקחנו אותם למרכז קנדה, להחלקה על הקרח.

אהובה סירוגין: החלקה על הקרח זה גם כניסה 70 שקל.

דוד נבון: ברור, הכול עולה כסף, שום דבר לא ללא כסף.

אהובה סירוגין: זה הכול חוג בישול.

אהובה סירוגין: זה מה שהם הכינו, זה חוג בישול לאוכל ישראלי וכשר בשביל הבנות שבגיל - - -

בוריס סידלובסקי: רגע, שם היה חוג תגבור בשפה?

דוד נבון: פה עשו להם טיול בירושלים.

אהובה סירוגין: זה טקס בירושלים.

אברהם נגוסה: כל הכבוד.

אהובה סירוגין: לא מזמן הם נסעו לחרמון.

דוד נבון: עשינו להם טיול בחרמון לפני שבועיים.

דוד נבון: עוד לא הספקנו לצלם.

דוד נבון: חוג בלט.

דוד נבון: יש חוגים שהם לבד, יש חוגים שהם משולבים עם שאר הילדים הוותיקים.

בוריס סידלובסקי: פה זה חלוקת המתנות.

דוד נבון: כן, הדלקת נרות חנוכה עם ראש העיר.

דוד נבון: הייתה מסיבה, חילקנו להם מתנות תווי קנייה.

אהובה סירוגין: זה יריד תעסוקתי, אתה רואה?

אהובה סירוגין: זה בלשכת התעסוקה, הגיעו כל המעסיקים, לא רק מקרית שמונה.

אהובה סירוגין: אנשים עובדים באלביט, ברימוני פלסט, במפעלים טובים עם תנאים טובים.

דוד נבון: כל הפעילות שראית זה כמובן מתוקצב על ידי משרד הקליטה, בשילוב.

אהובה סירוגין: משרד הקליטה לעירייה והעירייה לדוד.

דוד נבון: כן, זה התקציב של הקליטה נשאר כאן, לא הולך לשום מקום.

דוד נבון: כל הפעילות שראיתם, זה בהנחייתו של - - - מה שהוא מבקש לטובת הילדים, הוא מדבר איתם, אנחנו עושים הכול ביחד.

אהובה סירוגין: פשוט להביא עוד עולים.

אהובה סירוגין: אם עוד עולים באים אז התקציב עולה, אם התקציב עולה גם המשכורת שלו עולה.

אברהם נגוסה: סיימת?

דוד נבון: כן, כל הפעילות.

דוד נבון: אם יש לך שאלות.

אהובה סירוגין: אני אומרת לך שזה פוגע בפעילות.

אהובה סירוגין: ברגע שזה כמו שמוטי - - - אני מכבדת את - - -

אברהם נגוסה: לא, אני מבקש, אל תדברי כשהוא לא נמצא.

אהובה סירוגין: נכון, הוא לא נמצא, אבל המעשים נשארו.

אברהם נגוסה: זה תפקידו.

אברהם נגוסה: הוא חבר כנסת, תפקידו, הוא העלה שאלה לטובת העולים, זה הכול.

אברהם נגוסה: זה לא עניין אישי, זה פשוט לטובת ה - - -

אהובה סירוגין: ברגע שמדברים על גובה של משכורת אני אישית אשת פיננסים ואני יודעת שזה אסור.

אברהם נגוסה: זה לא משנה.

אברהם נגוסה: הוא לא פה אז אנחנו נתקדם.

אהובה סירוגין: כן.

אהובה סירוגין: יהודה, אני לא רוצה שהדברים יהיו מעוותים.

אהובה סירוגין: ביום שהעולים הגיעו פגשנו אותם ויש לנו פה בית כנסת שהם יכולים להתפלל - - - כל האנשים שדוד גייס לתרומה תרמו.

אהובה סירוגין: זו פעילות.

אהובה סירוגין: היינו צריכים שילדים יגיעו ממדינה אחרת למקום חדש, מה הם צריכים לקבל?

אהובה סירוגין: שמחה.

אהובה סירוגין: במקום שבוע קייטנה היה שבועיים וחצי וזה כסף.

אהובה סירוגין: כניסה לכל מקום, גם עכשיו אנחנו עושים קייטנה, גם בפסח נעשה להם קייטנה.

אברהם נגוסה: בואו, אנחנו צריכים לקצר.

אהובה סירוגין: אני אגיד לך מה אני אומרת.

אהובה סירוגין: אני גם יודעת חוקים, יש חוק של קול קורא.

אהובה סירוגין: אנחנו, קהיליית קרית שמונה מקבלים קול קורא ממשרד הקליטה ולפי קריטריונים מעבירים לוועדות.

אהובה סירוגין: מה שהוועדה מאשרת זה עובר - - -

אברהם נגוסה: זה מאחורינו.

אברהם נגוסה: היה מאמץ שיהיה להם מתורגמן שמדבר את השפה שלהם.

אהובה סירוגין: שלושה מתורגמנים.

אברהם נגוסה: אהובה, זה גם טוב לעולים וגם טוב למערכת.

אהובה סירוגין: אנחנו לא מתווכחים.

אברהם נגוסה: הוא מגשר ביניהם.

אהובה סירוגין: אנחנו לא מתווכחים, אבל להגיד שזה לא היה בסדר - - -

אברהם נגוסה: אהובה, אני אומר שזה כבר מאחורינו.

אברהם נגוסה: יהודה כבר פה, מועסק ועכשיו אנחנו צריכים להמשיך איך אנחנו משפרים את התנאים של העולים.

אברהם נגוסה: נגיד למשל אמרתם שכל אלה שבגיל עבודה, כולם עובדים.

אהובה סירוגין: כן.

אברהם נגוסה: עכשיו, אלה לא עובדים, אני חושב שהם לא צריכים כל יום להעביר את הזמן בלי פעילות.

אברהם נגוסה: אז אני שאלתי את משרד החינוך, לחינוך מבוגרים, שאם הם יכולים לקחת מורה לעברית שהם יכולים ללמוד עברית.

אברהם נגוסה: זה אחת.

אברהם נגוסה: אני רק מציע הצעה.

אברהם נגוסה: שיידעו עברית.

אברהם נגוסה: זה אחת.

אברהם נגוסה: שתיים, גם אלה שעובדים, אפשר לפתוח להם אולפן ערב.

אברהם נגוסה: משרד החינוך.

דיאנה ארליך: אני מקשיבה, השאלה אם הם קיבלו, הם כבר מיצו את הזכויות שלהם - - -

אברהם נגוסה: בוודאי, אני בטוח שהם מיצו את הזכויות שלהם - - -

בוריס סידלובסקי: אבל מה זה משנה?

בוריס סידלובסקי: יש כאן שאלה, מה שיושב ראש הוועדה לעלייה וקליטה שואל, יש אפשרות לעזור לאנשים שעדיין לא יודעים את השפה העברית?

בוריס סידלובסקי: אולי לפתוח אולפן ערב או אולפן בוקר?

בוריס סידלובסקי: זהו.

דיאנה ארליך: אז ההצעה - - -

בוריס סידלובסקי: אז תבדקו את זה.

בוריס סידלובסקי: לא צריך לענות, תבדקו.

דיאנה ארליך: רגע, אבל תן לי לענות בכל זאת.

דיאנה ארליך: אני אומרת, שמעתי, אני אעביר את זה הלאה ונעביר לכם את התשובה.

דיאנה ארליך: אני רק רציתי לפני שאני שואלת, אני רוצה לדעת אם הם היו באולפן והם מיצו, כי יש גם חוק, אתה יודע, זה לא - - -

אברהם נגוסה: אני יודע, אבל - - -

דיאנה ארליך: אתה יודע בעצמך שיש זכויות ו - - -

אברהם נגוסה: אני בטוח שהם היו באולפן, אבל - - -

דיאנה ארליך: אני לא יודעת, אולי לא.

קריאה: כן הם היו, כולם היו.

אינה ויניצקי: כולם היו באולפן, היה אולפן - - -

אברהם נגוסה: אוקיי, כולם היו באולפן, אני מניח, עכשיו אני רוצה להגיד לך - - - אני רוצה לעזור בעניין הזה, אם זה בעיה של תקציב, תבדקי, אם זה בעיה של תקציב אז תכתבי לנו מה הבעיה בדיוק, אנחנו נדבר עם האגף לחינוך מבוגרים במשרד החינוך, אני חושב שיש בשעות הערב ואחרי צהריים אולפנים גם ליוצאי אתיופיה שהם גם קיבלו אולפן א' ו-ב'.

אברהם נגוסה: בדיורי קבע יש.

אהובה סירוגין: עברית תעסוקתית, 150 שעות.

אברהם נגוסה: אז אני חושב שזה - - -

דיאנה ארליך: אוקיי, אנחנו נבדוק.

דיאנה ארליך: חבל שאני אגיד תשובות שאין לי עליהן אסמכתא.

אברהם נגוסה: טוב, בסדר גמור.

אברהם נגוסה: אני רוצה לסכם את ה - - - אלא אם כן אתה רוצה להגיד משהו?

אברהם נגוסה: אין לנו זמן, כי אני רוצה לסכם.

אברהם נגוסה: אני אתן לך אם יש לך מה להגיד.

בוריס סידלובסקי: אני אגיד לך, כמו שאנחנו דיברנו שם בנוכחות ראש העיר, אני חושב שקרית שמונה עשתה את כל המאמצים לעזור לבני מנשה להיקלט כאן בארץ וגם אם יש איזה שהם דברים שאנחנו צריכים, אז אולי ביחד איתכם אנחנו באמת נעשה, כי הרצון שלנו לקלוט את האנשים האלה, שהם ירגישו שהם מדינה שלהם, כמו שאנחנו מרגישים שהמדינה שלנו, שאנחנו כאן לא על גוף זר, אנחנו חלק אינטגרלי של המדינה.

בוריס סידלובסקי: גם אני רוצה ואני חושב שגם תפקידכם זה שהם ירגישו את זה שהם חלק אינטגרלי של מדינת ישראל, גם ילדים, גם נכדים שיש היום, יש באמת משפחות של שישה וחמישה ילדים, אני חושב שזה תפקידנו לתת להם את כל האפשרויות להיקלט כאן בארץ ולהרגיש כמו בבית.

אברהם נגוסה: תודה.

אברהם נגוסה: אני מסכם את החלק השני, גם של הסיור והדיון פה.

אברהם נגוסה: קודם כל אני אגיד תודה למנהל המרכז, דוד, ויהודה, מגשר במרכז 'תקוותנו', כמובן לסגן ראש העיר, לראש העיר, לאהובה, לכל המשרדים.

אברהם נגוסה: קליטת עלייה היא מערכתית ולכן כל המשרדים שותפים, זה לא רק משרד אחד, כולם שותפים כי זה מערכתי.

אברהם נגוסה: לכן זה חשוב מאוד שכולנו עובדים בשיתוף פעולה על מנת לקדם את העולים החדשים, לשלב אותם בתוך החברה הישראלית.

אברהם נגוסה: מה שאני הבנתי פה בקרית שמונה, העולים החדשים השתלבו בתעסוקה ולא מצאנו מישהו שבגיל עבודה שהוא לא מצא עבודה.

אברהם נגוסה: אני רואה את זה כהישג גדול.

אברהם נגוסה: הדבר השני זה בתחום החינוך.

אברהם נגוסה: אנחנו קיבלנו דיווח שכל הילדים משולבים בבתי ספר, לא שמענו איזה שהיא בעיה בתחום החינוך.

אברהם נגוסה: בתחום הרווחה, שמענו שהאנשים, מי שצריך לקבל טיפול, עזרה, סיוע, מקבל.

אברהם נגוסה: לכן אני אומר יישר כוח על הקליטה פה, לראש העיר ולצוות פה, לאהובה, ראשת הקליטה, וזה מאוד חשוב.

אברהם נגוסה: אני מציע שלאנשים שהם לא בגיל העבודה, שהם יושבים, רק מעבירים את הזמן ללא מסגרת, כדאי לפתוח להם אולפן עברית, שהם ילמדו עברית.

אברהם נגוסה: אני בטוח שהם יכולים ללמוד את זה, לא להתייאש, לתת להם הזדמנות ללמוד עברית.

אברהם נגוסה: זה אחת.

אברהם נגוסה: שתיים, לאלה שעובדים אני בטוח שעדיין חסר להם העברית, אז בתיאום איתם, כמובן לפי רצונם, למצוא דרך, אגב משרד החינוך, לדעתי בשיתוף פעולה עם העירייה, לפתוח אולפן ערב לאלה שעובדים.

אברהם נגוסה: אלה דברים שאני מציע על מנת לקדם יותר את העולים החדשים.

אברהם נגוסה: תודה לכל המשתתפים, תודה למנהל המרכז ולסגן ראש העיר וראשת הקליטה והעלייה בעיריית קרית שמונה, אהובה.

אברהם נגוסה: תודה רבה לכם, הישיבה נעולה.